আফতাব আহমাদ
অধ্যাপক ড. আফতাব আহমেদ (৩১ ডিসেম্বর ১৯৪৯ - ২৬ সেপ্টেম্বর ২০০৬) একজন বাংলাদেশী একাডেমিক ছিলেন। তিনি বাংলাদেশের জাতীয় বিশ্ববিদ্যালয়ের ৫ ম উপাচার্য হিসাবে দায়িত্ব পালন করেছেন। ২০০৬ সালের ২৩ সেপ্টেম্বর আহমেদকে ঢাকার বাসায় হত্যা করা হয়েছিল। বাংলাদেশ জাতীয়তাবাদী দলের প্রভাবশালী রাজনীতিবিদ মফিকুল হাসান তৃপ্তিকে আগস্ট ২০১৮ সালে এই অপরাধের জন্য গ্রেপ্তার করা হয়েছিল। আহমেদ নোয়াখালী জেলার বেগমগঞ্জ উপজেলার মির্জানগরে জন্মগ্রহণ করেন। তিনি ১৯৬৬ সালে এসএসসি এবং ১৯৬৮ সালে এইচএসসি পরীক্ষায় উত্তীর্ণ হন। তিনি ১৯৭১ এবং ১৯৭২ সালে ঢাকা বিশ্ববিদ্যালয় থেকে যথাক্রমে বিএ (অনার্স) এবং রাষ্ট্রবিজ্ঞানে স্নাতকোত্তর ডিগ্রি অর্জন করেন । তিনি ১৯৮৩ সালে লন্ডন বিশ্ববিদ্যালয় থেকে পিএইচডি অর্জন করেন।